Document ID: 32004R2000

KOMISIJAS REGULA (EK) Nr. 2000/2004
(2004. gada 19. novembris),
ar ko atļauj pārnešanu starp kvantitātes ierobežojumiem, kas noteikti Korejas Republikas izcelsmes tekstilizstrādājumiem un apģērbiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm (1) un jo īpaši tās 7. pantu,
tā kā:
(1)
Nolīgums starp Eiropas Ekonomikas Kopienu un Korejas Republiku par tekstilizstrādājumu tirdzniecību, kas parafēts 1986. gada 7. augustā un apstiprināts ar Padomes Lēmumu 87/471/EEK (2), kurā jaunākie grozījumi izdarīti ar nolīgumu vēstuļu apmaiņas veidā, kas parafēts 1994. gada 22. decembrī un apstiprināts ar Padomes Lēmumu 95/131/EK (3), paredz, ka pārnešanu var veikt starp kvotu gadiem.
(2)
Korejas Republika 2004. gada 6. septembrī iesniedza pieprasījumu par pārnesumiem starp kvotu gadiem.
(3)
Korejas Republikas pieprasītie pārnesumi atbilst elastīguma noteikumiem, kas minēti Regulas (EEK) Nr. 3030/93 7. pantā un izklāstīti tās VIII pielikuma 9. ailē.
(4)
Pieprasījumu ir jāapmierina.
(5)
Vēlams, ka šī regula stājas spēkā nākamajā dienā pēc tās publicēšanas, lai uzņēmēji pēc iespējas drīz varētu izmantot tās sniegtās priekšrocības.
(6)
Šajā regulā noteiktie pasākumi atbilst Tekstilpreču komitejas atzinumam, kas izveidota ar Regulas (EEK) Nr. 3030/93 17. pantu,
IR PIEŅĒMUSI ŠO REGULU.
1. pants
Pārnesumi starp kvantitātes ierobežojumiem, kas noteikti Korejas Republikas izcelsmes tekstilizstrādājumiem, 2004. kvotu gadā ir atļauti saskaņā ar pielikumu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 19. novembrī

Labels: 3
1
15
18